钦定古今图书集成/明伦汇编/氏族典/第302卷 > 梁焘
## 钦定古今图书集成/明伦汇编/氏族典/第302卷 > 梁焘

校秘阁书籍，迁集贤校理，通判明州，检详枢密五房
文字。元丰时，内侍王中正将兵出强干，赏不以法，焘
争之，不得请外，出知宣州。未几，提点京西刑狱。哲宗
立，召为工部郎中，迁太常少卿。右谏议大夫。文彦博”
议遣刘奉世使夏国，御史张舜民论其不当遣，降通
判虢州。焘面责给事中张问，不能驳还舜民制命，以
为失职，坐诟同列，出为集贤殿修撰、知潞州。明年，以
左谏议大夫召，进御史中丞，以龙图阁直学士知郑
州。旬日，入权礼部尚书，为翰林学士。元祐七年，拜尚
书右丞，转左丞，以疾，罢为资政殿学士、同醴泉观使。
故事，非宰相不除使，遂置“同使”以宠之。力辞，改知颍
昌府。绍圣元年，知郓州。朋党论起，焘以司马光党，黜
知鄂州。三年，再贬少府监、分司南京。明年，三贬雷州
别驾，化州安置。三年，卒。